व्हाइट हाउस
वाइट हाउस () अमेरिका के राष्ट्रपति के आधिकारिक निवास आ मुख्य कार्यस्थल बाटे। ई वाशिंगटन, डीसी शहर में उत्तर पच्छिमी वाशिंगटन, डीसी में बाटे आ इहाँ के पता 1600 पेन्सिलवेनिया एवेन्यू हवे। 1800 में जब जॉन एडम्स इहाँ रहे शुरू कइलेन ओकरे बाद से सभ अमेरिकी राष्ट्रपति लोगन के निवास एहिजे रहल बा।

एकर डिजाइन बनावे वाला आर्किटेक्ट आयरलैंड में जनमल जेम्स होबन रहलें। होबन एकर डिजाइन डब्लिन में मौजूद लेइनस्टर हाउस के आधार पर बनवलें जहाँ आजकाल आयरलैंड के संसद बाटे। निर्माण के काम 1792 से 1800 ले चलल आ ई एक्विया क्रीक बलुआ पाथर से बनावल गइल हवे जेकरा के सफेद पेंट कइल गइल हा। 1801 में थॉमस जेफ़रसन जब इहाँ रहे अइलें, बेंजामिन हेनरी लात्रोव नाँव के आर्किटेक्ट के मदद से एह में कुछ बदलाव करववलें जेकरा से नेंव आ स्टोर वाला हिस्सा तोपा गइल। 1814 में ई भवन ब्रिटिश सेना द्वारा जरा दिहल गइल रहे हालाँकि, तुरंते मरम्मत के काम शुरू भइल आ जेम्स मुनरो 1817 में इहाँ रहे शुरू कइलें जब अभिन एकर मरम्मत पूरा ना भइल रहे। 1824 में एकर दक्खिनी गोलाकार पोर्टिको बनल आ 1829 में उत्तर ओर के पोर्टिको बनल।

संदर्भ

बाहरी कड़ी

 
 The White House Historical Association, with historical photos, online tours and exhibits, timelines, and facts
 The White House Museum, a detailed online tour

यूनाइटेड स्टेट्स ऑफ अमेरिका